روسیا دولت باشقانی ولادیمیر پوتین، سوریه'ده دونن سهون وورولان تورک عسگرلری‌نین اؤلمه‌سی سببیله پرزیدنت رجب طیب اردوغانا کدرلرینی چاتدیرا‌راق، باش ساغ‌لیغی وئردی.
پرزیدنت اردوغان ایله روسیا دولت باشقانی پوتین آراسیندا بیر تلفون گؤروشمه‌سی رئال‌لاشدی.
پرزیدنت قایناقلاریندان‌ آلینان معلوماتا گؤره، گؤروشمه‌ده اولوسلار آراسی ترورلا موباریزه و سوریه‌دکی سون اینکیشاف‌لار اله آلیندی.
روسیا دولت باشقانی پوتین، البابدا سهو نتیجه‌سینده شهید اولان عسگرلر اوچون پرزیدنت اردوغانا تعزیه‌لرینی چاتدیردی.
اردوغان ایله پوتین، سوریه‌ده ترور تشکیلاتی داعشه قارشی نیظامی امکداش‌لیغی آرتیرما موضوعسوندا راضی قالدی.
گؤروشمه‌ده، تورکیه، روسیا و ایران لیدرلیگینده سوریه پروبلمینه حل هدفیله باشلادیلان آستانا پروسه‌سینه ده توخونولوب.
ایکی لیدر، آستانا و ژنو پروسه‌لری‌نین تشویق ائدیلمه‌سی اوچون آکتیو امکداش‌لیق ائتمه‌یه حاضیر اولدوق‌لارینی ایفاده ائتدی.
گله‌جک آی روسیادا رئال‌لاش‌دیریلا‌جاق تورکیه-روسیا اوست سویه امکداش‌لیق شوراسی‌نین موشاویره‌سینده علاقه‌دار فیکیر موبادیله‌سی ائدن اردوغان و پوتین، ایقتیصادیات و دیگر ساحه‌لرده امکداش‌لیغی ده اله آلدی.
بو آرادا، باش قرارگاه باشقانی ژنرال خولوصی آکار و روسیا فدراسیونو باش قرارگاه باشقانی ژنرال والری گراسیموو آراسیندا دا بیر تلفون گؤروشمه‌سی رئال‌لاشدی.
ژنرال گراسیموو، البابدا میدانا گلن طالع‌سیز حادثه سببیله ژنرال آکارا کدرلرینی بیلدیردی و باش ساغلیغی دیله‌دی.
روسیا ساوونما ناظیرلیگین‌دن ائدیلن یازی‌لی آچیقلامادا ایسه، آکار و گراسیمووون اورتاق تدبیرلر و ساحه‌دکی وضعیتله علاقه‌دار داها یاخین کووردیناسیون تامین ائدیلمه‌سی و معلومات موبادیله‌سی ائدیلمه‌سی قراری آلدیغی ایفاده ائدیلدی.
گؤروشمه‌ده، سوریه‌ده اولوسلار آراسی ترورلا موباریزه و حلب‌ین قوزئی-دوغوسون‌داکی وضعیتین ده اله آلیندیغی قید ائدیلدی.
خاریجی ایشلر ناظیری مولوت چاووش اوغلو ایله روس همکاری سئرگئی لاوروو آراسیندا دا قونو ایله باغلی بیر تلفون گؤروشمه‌سی رئاللاشدیریلدی.
لاوروو، چاووشوغلونا باش ساغلیغی دیله‌دی.
